title: 2013/244/EÚ: Rozhodnutie Komisie zo 7. mája 2013 , ktorým sa od 1. augusta 2011 do 1. júna 2012 mesačne upravujú opravné koeficienty uplatniteľné na odmeny úradníkov, dočasných zamestnancov a zmluvných zamestnancov Európskej únie pôsobiacich v tretích krajinách

text:
               29.5.2013

               SK

               Úradný vestník Európskej únie

               L 142/5

         ROZHODNUTIE KOMISIE
   zo 7. mája 2013,
   ktorým sa od 1. augusta 2011 do 1. júna 2012 mesačne upravujú opravné koeficienty uplatniteľné na odmeny úradníkov, dočasných zamestnancov a zmluvných zamestnancov Európskej únie pôsobiacich v tretích krajinách
   (2013/244/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie, a najmä na jej článok 336,
   so zreteľom na Služobný poriadok úradníkov Európskej únie a Podmienky zamestnávania ostatných zamestnancov Únie stanovené v nariadení Rady (EHS, Euratom, ESUO) č. 259/68 (1), a najmä na jeho článok 13 druhý odsek prílohy X,
   keďže:

               (1)

               Zo štatistiky, ktorú má Komisia k dispozícii, vyplýva, že zmena životných nákladov prepočítaná podľa opravných koeficientov a zodpovedajúceho výmenného kurzu v prípade určitých tretích krajín od posledného stanovenia opravných koeficientov uplatniteľných na odmeny, ktoré sa vyplácajú v mene príslušnej krajiny výkonu práce úradníkom, dočasným zamestnancom a zmluvným zamestnancom Európskej únie pôsobiacim v tretích krajinách, prekročila 5 %.

               (2)

               V súlade s článkom 13 prílohy X k služobnému poriadku sa uvedené opravné koeficienty musia v takomto prípade mesačne upraviť s účinnosťou od 1. augusta, 1. septembra, 1. októbra, 1. novembra a 1. decembra 2011 a od 1. januára, 1. februára, 1. marca, 1. apríla, 1. mája a 1. júna 2012,

         PRIJALA TOTO ROZHODNUTIE:
   Článok 1
   Opravné koeficienty uplatniteľné na odmeny, ktoré sú vyplácané v mene príslušnej krajiny výkonu práce úradníkom, dočasným zamestnancom a zmluvným zamestnancom Európskej únie pôsobiacim v tretích krajinách, sa v prípade niektorých krajín upravujú tak, ako je uvedené v prílohe. Príloha obsahuje jedenásť mesačných tabuliek, v ktorých sú uvedené príslušné krajiny a dátumy uplatniteľnosti úprav pre každú z nich.
   Výmenné kurzy na výpočet týchto odmien sa stanovujú v súlade s pravidlami na vykonávanie nariadenia o rozpočtových pravidlách (2) a zodpovedajú jednotlivým dátumom uvedeným v prvom odseku.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 7. mája 2013

            Za Komisiu

            predseda

         José Manuel BARROSO

      (1)  Ú. v. ES L 56, 4.3.1968, s. 1.

      (2)  Ú. v. EÚ L 298, 26.10.2012, s. 1.

      PRÍLOHA

         August 2011

                  MIESTO VÝKONU PRÁCE

                  Parita kúpnej sily
                  august 2011

                  Výmenný kurz
                  august 2011 (1)

                  Opravný koeficient
                  august 2011 (2)

                  Benin

                  639,0

                  655,957

                  97,4

                  Bielorusko

                  3 838

                  7 116,11

                  53,9

                  Čad

                  756,5

                  655,957

                  115,3

                  Gruzínsko

                  1,561

                  2,36590

                  66,0

                  India

                  44,31

                  62,8840

                  70,5

                  Keňa

                  83,54

                  129,752

                  64,4

                  Libéria

                  1,467

                  1,42600

                  102,9

                  Malawi

                  169,9

                  217,528

                  78,1

                  Maurícius

                  31,10

                  40,5968

                  76,6

                  Mozambik

                  30,25

                  38,5900

                  78,4

                  Nikaragua

                  16,76

                  32,1014

                  52,2

                  Srí Lanka

                  111,7

                  157,915

                  70,7

                  Sudán

                  3,610

                  3,99934

                  90,3

                  Sýria

                  48,30

                  68,7600

                  70,2

                  Tanzánia

                  1 277

                  2 238,61

                  57,0

                  Trinidad a Tobago

                  6,634

                  9,08750

                  73,0

                  Uruguaj

                  23,84

                  26,4790

                  90,0

                  Venezuela

                  5,027

                  6,12417

                  82,1

                  Vietnam

                  14 308

                  29 354,2

                  48,7

         September 2011

                  MIESTO VÝKONU PRÁCE

                  Parita kúpnej sily
                  september 2011

                  Výmenný kurz
                  september 2011 (3)

                  Opravný koeficient
                  september 2011 (4)

                  Albánsko

                  81,44

                  140,420

                  58,0

                  Bielorusko

                  4 171

                  7 268,69

                  57,4

         Október 2011

                  MIESTO VÝKONU PRÁCE

                  Parita kúpnej sily
                  október 2011

                  Výmenný kurz
                  október 2011 (5)

                  Opravný koeficient
                  október 2011 (6)

                  Bangladéš

                  55,17

                  101,524

                  54,3

                  Bielorusko

                  4 735

                  7 491,43

                  63,2

                  Jemen

                  228,2

                  291,089

                  78,4

                  Sierra Leone

                  6 007

                  5 998,80

                  100,1

                  Uganda

                  2 199

                  3 815,54

                  57,6

         November 2011

                  MIESTO VÝKONU PRÁCE

                  Parita kúpnej sily
                  november 2011

                  Výmenný kurz
                  november 2011 (7)

                  Opravný koeficient
                  november 2011 (8)

                  Bielorusko

                  5 108

                  11 830,0

                  43,2

                  Senegal

                  625,1

                  655,957

                  95,3

                  Togo

                  542,5

                  655,957

                  82,7

         December 2011

                  MIESTO VÝKONU PRÁCE

                  Parita kúpnej sily
                  december 2011

                  Výmenný kurz
                  december 2011 (9)

                  Opravný koeficient
                  december 2011 (10)

                  Bielorusko

                  5 507

                  11 670,0

                  47,2

                  Bývalá juhoslovanská republika Macedónsko

                  35,27

                  61,5050

                  57,3

                  Turecko

                  2,072

                  2,46920

                  83,9

         Január 2012

                  MIESTO VÝKONU PRÁCE

                  Parita kúpnej sily
                  január 2012

                  Výmenný kurz
                  január 2012 (11)

                  Opravný koeficient
                  január 2012 (12)

                  Bielorusko

                  5 834

                  10 930,0

                  53,4

                  Guinea

                  6 191

                  9 155,86

                  67,6

                  Keňa

                  88,45

                  109,362

                  80,9

         Február 2012

                  MIESTO VÝKONU PRÁCE

                  Parita kúpnej sily
                  február 2012

                  Výmenný kurz
                  február 2012 (13)

                  Opravný koeficient
                  február 2012 (14)

                  Kapverdy

                  77,80

                  110,265

                  70,6

                  Eritrea

                  22,99

                  19,8798

                  115,6

                  Ghana

                  1,791

                  2,11115

                  84,8

                  Malawi

                  192,3

                  217,304

                  88,5

                  Sýria

                  52,75

                  75,1350

                  70,2

                  Thajsko

                  32,29

                  40,9030

                  78,9

                  Venezuela

                  5,464

                  5,63029

                  97,0

         Marec 2012

                  MIESTO VÝKONU PRÁCE

                  Parita kúpnej sily
                  marec 2012

                  Výmenný kurz
                  marec 2012 (15)

                  Opravný koeficient
                  marec 2012 (16)

                  Libéria

                  1,557

                  1,34540

                  115,7

                  Sudán

                  3,824

                  3,77329

                  101,3

                  Tanzánia

                  1 359

                  2 088,03

                  65,1

         Apríl 2012

                  MIESTO VÝKONU PRÁCE

                  Parita kúpnej sily
                  apríl 2012

                  Výmenný kurz
                  apríl 2012 (17)

                  Opravný koeficient
                  apríl 2012 (18)

                  Maroko

                  7,934

                  11,1375

                  71,2

                  Nigéria

                  200,4

                  205,899

                  97,3

                  Sýria

                  56,30

                  79,3900

                  70,9

         Máj 2012

                  MIESTO VÝKONU PRÁCE

                  Parita kúpnej sily
                  máj 2012

                  Výmenný kurz
                  máj 2012 (19)

                  Opravný koeficient
                  máj 2012 (20)

                  Stredoafrická republika

                  707,5

                  655,957

                  107,9

                  Srí Lanka

                  117,5

                  173,829

                  67,6

                  Sudán

                  4,082

                  3,71019

                  110,0

                  Uganda

                  2 317

                  3 317,44

                  69,8

         Jún 2012

                  MIESTO VÝKONU PRÁCE

                  Parita kúpnej sily
                  jún 2012

                  Výmenný kurz
                  jún 2012 (21)

                  Opravný koeficient
                  jún 2012 (22)

                  Alžírsko

                  75,30

                  100,391

                  75,0

                  Angola

                  158,2

                  120,712

                  131,1

                  Etiópia

                  20,54

                  22,2818

                  92,2

                  Ghana

                  1,894

                  2,32615

                  81,4

                  India

                  46,58

                  69,9420

                  66,6

                  Mali

                  669,2

                  655,957

                  102,0

                  Sierra Leone

                  6 350

                  5 403,82

                  117,5

                  Zambia

                  6 442

                  6 625,66

                  97,2

         (1)  1 EUR = x jednotiek miestnej meny (USD v prípade Kuby, Salvádoru, Ekvádoru, Libérie, Panamy, Konžskej demokratickej republiky, Východného Timoru).

         (2)  Brusel = 100.

         (3)  1 EUR = x jednotiek miestnej meny (USD v prípade Kuby, Salvádoru, Ekvádoru, Libérie, Panamy, Konžskej demokratickej republiky, Východného Timoru).

         (4)  Brusel = 100.

         (5)  1 EUR = x jednotiek miestnej meny (USD v prípade Kuby, Salvádoru, Ekvádoru, Libérie, Panamy, Konžskej demokratickej republiky, Východného Timoru).

         (6)  Brusel = 100.

         (7)  1 EUR = x jednotiek miestnej meny (USD v prípade Kuby, Salvádoru, Ekvádoru, Libérie, Panamy, Konžskej demokratickej republiky, Východného Timoru).

         (8)  Brusel = 100.

         (9)  1 EUR = x jednotiek miestnej meny (USD v prípade Kuby, Salvádoru, Ekvádoru, Libérie, Panamy, Konžskej demokratickej republiky, Východného Timoru).

         (10)  Brusel = 100.

         (11)  1 EUR = x jednotiek miestnej meny (USD v prípade Kuby, Salvádoru, Ekvádoru, Libérie, Panamy, Konžskej demokratickej republiky, Východného Timoru).

         (12)  Brusel = 100.

         (13)  1 EUR = x jednotiek miestnej meny (USD v prípade Kuby, Salvádoru, Ekvádoru, Libérie, Panamy, Konžskej demokratickej republiky, Východného Timoru).

         (14)  Brusel = 100.

         (15)  1 EUR = x jednotiek miestnej meny (USD v prípade Kuby, Salvádoru, Ekvádoru, Libérie, Panamy, Konžskej demokratickej republiky, Východného Timoru).

         (16)  Brusel = 100.

         (17)  1 EUR = x jednotiek miestnej meny (USD v prípade Kuby, Salvádoru, Ekvádoru, Libérie, Panamy, Konžskej demokratickej republiky, Východného Timoru).

         (18)  Brusel = 100.

         (19)  1 EUR = x jednotiek miestnej meny (USD v prípade Kuby, Salvádoru, Ekvádoru, Libérie, Panamy, Konžskej demokratickej republiky, Východného Timoru).

         (20)  Brusel = 100.

         (21)  1 EUR = x jednotiek miestnej meny (USD v prípade Kuby, Salvádoru, Ekvádoru, Libérie, Panamy, Konžskej demokratickej republiky, Východného Timoru).

         (22)  Brusel = 100.


title: Rozhodnutie Politického a bezpečnostného výboru (SZBP) 2016/332 z 23. februára 2016 o vymenovaní veliteľa ozbrojených síl EÚ pre vojenskú operáciu Európskej únie v Bosne a Hercegovine a zrušení rozhodnutia BiH/22/2014 (BiH/23/2016)

text:
               9.3.2016

               SK

               Úradný vestník Európskej únie

               L 62/14

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2016/332
   z 23. februára 2016
   o vymenovaní veliteľa ozbrojených síl EÚ pre vojenskú operáciu Európskej únie v Bosne a Hercegovine a zrušení rozhodnutia BiH/22/2014 (BiH/23/2016)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38,
   so zreteľom na jednotnú akciu Rady 2004/570/SZBP z 12. júla 2004 o vojenskej operácii Európskej únie v Bosne a Hercegovine (1), a najmä na jej článok 6 ods. 1,
   keďže:

               (1)

               Podľa článku 6 ods. 1 jednotnej akcie 2004/570/SZBP Rada poverila Politický a bezpečnostný výbor (ďalej len „PBV“) prijímať príslušné rozhodnutia o vymenovaní veliteľa ozbrojených síl EÚ pre vojenskú operáciu Európskej únie v Bosne a Hercegovine (ďalej len „veliteľ ozbrojených síl EÚ“).

               (2)

               PBV prijal 4. decembra 2014 rozhodnutie BiH/22/2014 (2), ktorým vymenoval generálmajora Johanna LUIFA za veliteľa ozbrojených síl EÚ.

               (3)

               Veliteľ operácie EÚ 22. januára 2016 odporučil, aby bol za nového veliteľa ozbrojených síl EÚ ako nástupca generálmajora Johanna LUIFA od 24. marca 2016 vymenovaný generálmajor Friedrich SCHRÖTTER.

               (4)

               Vojenský výbor EÚ 29. januára 2016 toto odporúčanie podporil.

               (5)

               Rozhodnutie BiH/22/2014 by sa preto malo zrušiť.

               (6)

               V súlade s článkom 5 Protokolu 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracúvaní a vykonávaní rozhodnutí a opatrení Európskej únie s obrannými dôsledkami.

               (7)

               Európska rada prijala v Kodani 12. a 13. decembra 2002 vyhlásenie, v ktorom sa uvádza, že dojednania „Berlín plus“ a ich vykonávanie sa budú vzťahovať len na tie členské štáty Únie, ktoré sú tiež buď členmi NATO, alebo stranami Partnerstva za mier, a ktoré následne uzavreli dvojstranné bezpečnostné dohody s NATO,

         PRIJALA TOTO ROZHODNUTIE:
   Článok 1
   Generálmajor Friedrich SCHRÖTTER sa týmto vymenúva za veliteľa ozbrojených síl EÚ pre vojenskú operáciu Európskej únie v Bosne a Hercegovine od 24. marca 2016.
   Článok 2
   Rozhodnutie BiH/22/2014 sa týmto zrušuje.
   Článok 3
   Toto rozhodnutie nadobúda účinnosť 24. marca 2016.

      V Bruseli 23. februára 2016

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 252, 28.7.2004, s. 10.

      (2)  Rozhodnutie Politického a bezpečnostného výboru BiH/22/2014 zo 4. decembra 2014 o vymenovaní veliteľa operácie EÚ pre vojenskú operáciu Európskej únie v Bosne a Hercegovine a zrušení rozhodnutia BiH/19/2012 (Ú. v. EÚ L 358, 13.12.2014, s. 17).


title: 2014/411/EÚ: Rozhodnutie Rady z  24. júna 2014 ktorým sa vymenúva belgický člen Európskeho hospodárskeho a sociálneho výboru

text:
               28.6.2014

               SK

               Úradný vestník Európskej únie

               L 190/82

         ROZHODNUTIE RADY
   z 24. júna 2014
   ktorým sa vymenúva belgický člen Európskeho hospodárskeho a sociálneho výboru

      (2014/411/EÚ)

   RADA EURÓPSKEJ ÚNIE
   so zreteľom na Zmluvu o fungovaní Európskej únie, a najmä na jej článok 302,
   so zreteľom na návrh belgickej vlády,
   so zreteľom na stanovisko Európskej komisie,
   keďže:

               (1)

               Rada 13. septembra 2010 prijala rozhodnutie 2010/570/EÚ, Euratom, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2010 do 20. septembra 2015 (1).

               (2)

               V dôsledku skončenia funkčného obdobia pani Bérengère DUPUISOVEJ sa uvoľnilo miesto člena Európskeho hospodárskeho a sociálneho výboru,

         PRIJALA TOTO ROZHODNUTIE:
   Článok 1
   Pán Alessandro GRUMELLI, Conseiller au service d'études de la Confédération des syndicats chrétiens, sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2015.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 24. júna 2014

            Za Radu

            predseda

         E. VENIZELOS

      (1)  Ú. v. EÚ L 251, 25.9.2010, s. 8.


title: 2009/542/ES,Euratom: Rozhodnutie zástupcov vlád členských štátov z  8. júla 2009 , ktorým sa vymenúva sudca Súdneho dvora Európskych spoločenstiev

text:
               14.7.2009

               SK

               Úradný vestník Európskej únie

               L 181/26

      ROZHODNUTIE ZÁSTUPCOV VLÁD ČLENSKÝCH ŠTÁTOV

   z 8. júla 2009,
   ktorým sa vymenúva sudca Súdneho dvora Európskych spoločenstiev
   (2009/542/ES, Euratom)
   ZÁSTUPCOVIA VLÁD ČLENSKÝCH ŠTÁTOV EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva, a najmä na jej článok 223,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 139,
   keďže na základe článkov 5 a 7 Protokolu o štatúte Súdneho dvora a po odstúpení pána Petra JANNA je potrebné pristúpiť k vymenovaniu sudcu Súdneho dvora Európskych spoločenstiev na zvyšný čas jeho funkčného obdobia, ktoré trvá do 6. októbra 2012,
   ROZHODLI TAKTO:
   Článok 1
   Pani Maria BERGER sa vymenúva za sudkyňu Súdneho dvora Európskych spoločenstiev na obdobie od 7. októbra 2009 do 6. októbra 2012.
   Článok 2
   Toto rozhodnutie sa uverejní v Úradnom vestníku Európskej únie.

      V Bruseli 8. júla 2009

            Predseda

         C. DANIELSSON


title: 2010/752/: Rozhodnutie Rady z  2. decembra 2010 , ktorým sa vymenúva holandský člen Európskeho hospodárskeho a sociálneho výboru

text:
               7.12.2010

               SK

               Úradný vestník Európskej únie

               L 320/7

         ROZHODNUTIE RADY
   z 2. decembra 2010,
   ktorým sa vymenúva holandský člen Európskeho hospodárskeho a sociálneho výboru
   (2010/752/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 302,
   so zreteľom na návrh holandskej vlády,
   so zreteľom na stanovisko Európskej komisie,
   keďže:

               (1)

               Rada prijala 13. septembra 2010 rozhodnutie 2010/570/ES, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2010 do 20. septembra 2015 (1).

               (2)

               V dôsledku skončenia funkčného obdobia pani Melanie BOUWKNEGTOVEJ sa uvoľnilo jedno miesto člena Európskeho hospodárskeho a sociálneho výboru,

         PRIJALA TOTO ROZHODNUTIE:
   Článok 1
   Pán Leon MEIJER, senior beleidsadviseur Europese Zaken, sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2015.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 2. decembra 2010

            Za Radu

            predseda

         M. WATHELET

      (1)  Ú. v. EÚ L 251, 25.9.2010, s. 8.


title: 2014/839/EÚ, Euratom: Rozhodnutie Komisie z  25. novembra 2014 o zverejňovaní informácií o stretnutiach medzi členmi Komisie a organizáciami alebo samostatne zárobkovo činnými osobami

text:
               28.11.2014

               SK

               Úradný vestník Európskej únie

               L 343/22

         ROZHODNUTIE KOMISIE
   z 25. novembra 2014
   o zverejňovaní informácií o stretnutiach medzi členmi Komisie a organizáciami alebo samostatne zárobkovo činnými osobami

      (2014/839/EÚ, Euratom)

   EURÓPSKA KOMISIA,
   so zreteľom na Zmluvu o Európskej únii,
   so zreteľom na Zmluvu o fungovaní Európskej únie, a najmä na jej článok 249,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,
   keďže:

               (1)

               V súlade s článkom 11 ods. 1 a 2 Zmluvy o Európskej únii (Zmluvy o EÚ) inštitúcie musia vhodnými prostriedkami poskytnúť občanom a zastupujúcim združeniam príležitosť vyjadrovať a verejne si vymieňať názory vo všetkých oblastiach činnosti Únie. Takisto sa od nich požaduje, aby udržiavali otvorený, transparentný a pravidelný dialóg so zastupujúcimi združeniami a s občianskou spoločnosťou. Okrem toho v súlade s článkom 2 Protokolu č. 2 o uplatňovaní zásad subsidiarity a proporcionality a s článkom 11 ods. 3 Zmluvy o EÚ Komisia musí viesť rozsiahle konzultácie predtým, ako predloží právne akty.

               (2)

               Na tieto účely sa členovia Komisie a členovia ich kabinetov pravidelne stretávajú s organizáciami a so samostatne zárobkovo činnými osobami s cieľom dozvedieť sa o problémoch, s ktorými sa stretávajú, a pochopiť ich názory na politiky a právne predpisy Únie.

               (3)

               V súlade s článkom 10 ods. 3 Zmluvy o EÚ je v záujme uľahčenia účasti európskych občanov na demokratickom živote v Únii a zabezpečenia toho, aby sa rozhodnutia prijímali čo najotvorenejšie, dôležité vedieť, aké kontakty majú členovia Komisie a členovia ich kabinetov s organizáciami alebo so samostatne zárobkovo činnými osobami.

               (4)

               Občania majú právo na prístup k dokumentom inštitúcií už podľa nariadenia Európskeho parlamentu a Rady (ES) č. 1049/2001 (1). Toto rozhodnutie sa netýka prístupu k dokumentom ani uplatňovania nariadenia (ES) č. 1049/2001.

               (5)

               V súlade s Politickými usmerneniami z 15. júla 2014 stanovenými predsedom Komisie sa Komisia usiluje o zlepšenie transparentnosti, pokiaľ ide o kontakty so zainteresovanými subjektmi a lobistickými skupinami.

               (6)

               Zatiaľ čo v súvislosti s účasťou členov Komisie a členov ich kabinetov na verejných podujatiach nie sú potrebné ďalšie opatrenia, keďže informácie tohto druhu sú už verejne prístupné, zverejňovaním informácií o stretnutiach s organizáciami alebo samostatne zárobkovo činnými osobami by sa ešte viac zlepšila transparentnosť činnosti Komisie.

               (7)

               Členovia Komisie by preto mali zverejňovať informácie o stretnutiach, ktoré sa uskutočnili medzi nimi alebo medzi členmi ich kabinetov a organizáciami alebo samostatne zárobkovo činnými osobami k otázkam týkajúcim sa rozhodovania a vykonávania politík v Únii.

               (8)

               Toto rozhodnutie sa nevzťahuje na stretnutia so zástupcami ostatných inštitúcií a orgánov Únie v bežnom rámci medziinštitucionálnych vzťahov. Toto rozhodnutie sa nevzťahuje na stretnutia so subjektmi verejného sektora členských štátov, keďže uvedené subjekty sledujú všeobecné záujmy a prispievajú k činnosti Komisie v rámci zásady úprimnej spolupráce. V záujme ochrany medzinárodných vzťahov Únie sa toto rozhodnutie nevzťahuje na stretnutia so zástupcami subjektov verejného sektora tretích krajín a medzinárodných organizácií. Toto rozhodnutie sa neuplatňuje na vysokého predstaviteľa pre zahraničné veci a bezpečnostnú politiku/podpredsedu Komisie, pokiaľ ide o stretnutia, ktoré organizuje v rámci svojho postavenia vysokého predstaviteľa.

               (9)

               V záujme zohľadnenia osobitného charakteru dialógu so sociálnymi partnermi, stanoveného v článku 154 Zmluvy o fungovaní Európskej únie (ZFEÚ), ako aj osobitného charakteru dialógu s cirkvami a filozofickými a nekonfesionálnymi organizáciami, stanoveného v článku 17 ods. 3 ZFEÚ, by sa toto rozhodnutie nemalo vzťahovať na stretnutia tohto typu.

               (10)

               S ohľadom na osobitnú úlohu politických strán uznanú článkom 10 ods. 4 ZEÚ a vzhľadom na to, že v medziinštitucionálnej dohode medzi Európskym parlamentom a Európskou komisiou zo 16. apríla 2014 o registri transparentnosti pre organizácie a samostatne zárobkovo činné osoby, ktoré sa podieľajú na tvorbe a vykonávaní politiky Európskej únie (2), sa stanovuje, že register sa nevzťahuje na politické strany, na stretnutia so zástupcami politických strán by sa toto rozhodnutie takisto nemalo vzťahovať.

               (11)

               Keďže v určitých osobitných prípadoch môže mať zverejnenie informácií o stretnutiach nepriaznivý vplyv, pokiaľ ide o ochranu života, nedotknuteľnosti alebo súkromia jednotlivca, finančnú, menovú alebo hospodársku politiku Únie, trhovú stabilitu alebo citlivé obchodné informácie, riadny priebeh súdnych konaní alebo inšpekcií, vyšetrovaní, auditov alebo iných administratívnych postupov, alebo ochranu ktoréhokoľvek iného dôležitého verejného záujmu uznaného na úrovni Únie, v takýchto prípadoch by sa takéto informácie nemali zverejniť.

               (12)

               V súlade s článkom 5 písm. a) nariadenia Európskeho parlamentu a Rady (ES) č. 45/2001 (3) sa mená členov Komisie, ako aj členov kabinetov, ktorí sa zúčastnia na stretnutiach s organizáciami alebo so samostatne zárobkovo činnými osobami, môžu zverejniť, ostatní zúčastnení musia na takéto zverejnenie poskytnúť svoj jednoznačný súhlas.

               (13)

               Týmto rozhodnutím nie sú dotknuté prísnejšie požiadavky na transparentnosť alebo záväzky týkajúce sa transparentnosti vyplývajúce z právnych predpisov Únie alebo z medzinárodných dohôd uzavretých Úniou,

         PRIJALA TOTO ROZHODNUTIE:
   Článok 1
   1.   Členovia Komisie zverejňujú v súlade s ustanoveniami tohto rozhodnutia informácie o všetkých stretnutiach, ktoré sa uskutočnia medzi nimi alebo medzi členmi ich kabinetov a organizáciami alebo samostatne zárobkovo činnými osobami k otázkam týkajúcim sa tvorby a vykonávania politík v Únii.
   2.   Zverejnia sa dátum a miesto stretnutia, meno člena Komisie a/alebo člena kabinetu, názov organizácie alebo samostatne zárobkovo činnej osoby a predmet stretnutia.
   Článok 2
   Na účely tohto rozhodnutia sa uplatňuje toto vymedzenie pojmov:

               a)

               „stretnutie“ je dvojstrannou schôdzkou zorganizovanou z iniciatívy organizácie, samostatne zárobkovo činnej osoby, člena Komisie a/alebo člena jeho kabinetu s cieľom prerokovať otázku týkajúcu sa tvorby a uplatňovania politík v Únii. Schôdzky, ktoré sa uskutočňujú v kontexte administratívneho postupu stanoveného zmluvami alebo aktmi Únie a patriaceho do oblasti priamej zodpovednosti člena Komisie, ani schôdzky čisto osobného, spoločenského alebo spontánneho charakteru nepatria do kategórie stretnutí v zmysle tohto vymedzenia pojmov.

               b)

               „organizácia alebo samostatne zárobkovo činná osoba“ je akákoľvek organizácia alebo osoba bez ohľadu na jej právne postavenie, ktorá sa zapája do činností vykonávaných s cieľom priamo alebo nepriamo ovplyvňovať tvorbu alebo vykonávanie politiky, ako aj rozhodovacie postupy inštitúcií Únie bez ohľadu na to, kde sa takéto činnosti vykonávajú, ako aj na to, aký komunikačný kanál alebo aké komunikačné médium je pritom používané.
               Toto pojmové vymedzenie sa nevzťahuje na zástupcov ostatných inštitúcií alebo orgánov Únie, vnútroštátnych, regionálnych a miestnych orgánov členských štátov a tretích krajín alebo medzinárodných organizácií. Vzťahuje sa však na každú asociáciu alebo sieť, ktorá bola vytvorená s cieľom zastupovať regióny alebo iné subjekty verejného sektora na nižšej než národnej úrovni ako celok.

         Článok 3
   1.   Toto rozhodnutie sa nevzťahuje na stretnutia so sociálnymi partnermi na úrovni Únie v rámci sociálneho dialógu, na stretnutia v rámci dialógu s cirkvami, náboženskými asociáciami alebo spoločenstvami, ani na stretnutia s filozofickými a nekonfesionálnymi organizáciami.
   2.   Toto rozhodnutie sa nevzťahuje na stretnutia uskutočňované so zástupcami politických strán.
   Článok 4
   1.   Informácie stanovené v článku 1 ods. 2 sa zverejňujú v štandardizovanom formáte na webových stránkach členov Komisie do dvoch týždňov od dátumu stretnutia.
   2.   Príslušné informácie sa nemusia zverejniť v prípade, že takéto zverejnenie by mohlo mať nepriaznivý vplyv, pokiaľ ide o ochranu niektorého zo záujmov uvedených v článku 4 ods. 1, 2 a 3 nariadenia (ES) č. 1049/2001, predovšetkým pokiaľ ide o ochranu života, nedotknuteľnosti alebo súkromia jednotlivca, finančnú, menovú alebo hospodársku politiku Únie, trhovú stabilitu alebo citlivé obchodné informácie, riadny priebeh súdnych konaní alebo inšpekcií, vyšetrovaní, auditov alebo iných administratívnych postupov, alebo ochranu akéhokoľvek iného dôležitého verejného záujmu uznaného na úrovni Únie.
   Článok 5
   Mená osôb (vystupujúcich v mene organizácií alebo samostatne zárobkovo činných osôb) alebo úradníkov Komisie (okrem členov kabinetov), ktorí sa zúčastnili na stretnutiach, sa nezverejňujú, pokiaľ na takéto zverejnenie neposkytli svoj jednoznačný súhlas.
   Článok 6
   Organizácie a samostatne zárobkovo činné osoby musia byť oboznámené so skutočnosťou, že informácie stanovené v článku 1 ods. 2 sa zverejnia.
   Článok 7
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. decembra 2014.

      V Štrasburgu 25. novembra 2014

            Za Komisiu

            predseda

         Jean-Claude JUNCKER

      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 31.5.2001, s. 43).

      (2)  Ú. v. EÚ L 277, 19.9.2014, s. 11.

      (3)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (Ú. v. ES L 8, 12.1.2001, s. 1).


title: Rozhodnutie Rady z 8. mája 2007 , ktorým sa vymenúvajú členovia a náhradníci Poradného výboru pre vzdelávanie a odbornú prípravu v oblasti architektúry

text:
               17.5.2007

               SK

               Úradný vestník Európskej únie

               C 111/5

      ROZHODNUTIE RADY

   z 8. mája 2007,
   ktorým sa vymenúvajú členovia a náhradníci Poradného výboru pre vzdelávanie a odbornú prípravu v oblasti architektúry
   (2007/C 111/04)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na akt o pristúpení z roku 2005, a najmä jeho článok 51 ods. 1,
   so zreteľom na rozhodnutie Rady č. 85/385/EHS z 10. júna 1985, ktorým sa zriaďuje Poradný výbor pre vzdelávanie a odbornú prípravu v oblasti architektúry (1), a najmä na jeho články 3 a 4,
   berúc do úvahy, že podľa článku 3 uvedeného rozhodnutia sa uvedený výbor skladá z troch expertov z každého členského štátu a jedného náhradníka za každého z týchto expertov; že podľa článku 4 toho istého rozhodnutia funkčné obdobie týchto expertov a náhradníkov trvá tri roky a že pred uplynutím trojročného obdobia sa končí ich odstúpením, úmrtím alebo nahradením iným členom alebo náhradníkom; v takom prípade sa člen alebo náhradník vymenúva na zvyšný čas funkčného obdobia;
   berúc do úvahy, že Rada svojím rozhodnutím z 9. marca 2006 (2) vymenovala členov a náhradníkov Poradného výboru pre vzdelávanie a odbornú prípravu v oblasti architektúry na obdobie troch rokov od dátumu svojho rozhodnutia;
   berúc do úvahy, že experti z Bulharska a Rumunska sa musia vymenovať do konca funkčného obdobia členov, ktorí funkciu zastávajú ku dňu pristúpenia týchto krajín, členské štáty navrhli kandidátov;
   berúc do úvahy, že vlády ďalších dvoch členských štátov navrhli kandidátov na účely vymenovania alebo nahradenia členov a náhradníkov,
   ROZHODLA TAKTO:
   Jediný článok
   Za členov a náhradníkov Poradného výboru pre vzdelávanie a odbornú prípravu v oblasti architektúry sa na obdobie, ktoré začína dátumom tohto rozhodnutia a končí 9. marca 2009, vymenúvajú:
   A.   Aktívni experti

               Krajina

               Členovia

               Náhradníci

               Bulharsko

               Petko YOVCHEV

               Boiko STOLINCHEV

               Francúzsko

               Philippe-Charles DUBOIS

               Nicole ROUX-LOUPIAC

               Rumunsko

               Prof. Emil Barbu POPESCU

               Vlad GAIVORONSCHI

         B.   Experti univerzitných vzdelávacích inštitúcií alebo inštitúcií na rovnakej úrovni v oblasti architektúry

               Krajina

               Členovia

               Náhradníci

               Bulharsko

               Prof. Dr. Vesselina Russeva TROEVA

               Prof. Dr. Yordan RADEV

               Francúzsko

               Jean-Pierre BOBENRIETHER

               Jean-Michel KNOP

               Rumunsko

               Prof. Stefan SCAFA UDRISTE

               Prof. Virgil ONOFREI

         C.   Experti príslušných orgánov členských štátov

               Krajina

               Členovia

               Náhradníci

               Bulharsko

               Ivana RADONOVA

               Zara DOBREVA

               Francúzsko

               Laurence CASSEGRAIN

               Claudie VIATTE

               Írsko

               Chris O'GRADY

               Rumunsko

               Prof. Sanda Marina BADULESCU

               Oana Mihaela SALOMIA

      V Bruseli 8. mája 2007

            Za Radu

            predseda

         P. STEINBRÜCK

      (1)  Ú. v. EÚ L 223, 21.8.1985, s. 26.

      (2)  Ú. v. EÚ C 68, 21.3.2006, s. 6.


title: Rozhodnutie Rady (EÚ) 2016/1980 z 8. novembra 2016, ktorým sa vymenúva člen Výboru regiónov navrhnutý Talianskou republikou

text:
               12.11.2016

               SK

               Úradný vestník Európskej únie

               L 305/28

         ROZHODNUTIE RADY (EÚ) 2016/1980
   z 8. novembra 2016,
   ktorým sa vymenúva člen Výboru regiónov navrhnutý Talianskou republikou
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh talianskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pána Alessandra PASTACCIHO sa uvoľnilo miesto člena Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas súčasného funkčného obdobia, ktoré trvá do 25. januára 2020, sa za člena Výboru regiónov vymenúva:

               —

               pán Giuseppe RINALDI, Presidente della Provincia di Rieti.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 8. novembra 2016

            Za Radu

            predseda

         P. KAŽIMÍR

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).


title: 2009/793/ES,Euratom: Rozhodnutie Rady z  29. októbra 2009 , ktorým sa vymenúva generálny tajomník Rady Európskej únie a vysoký predstaviteľ pre spoločnú zahraničnú a bezpečnostnú politiku na obdobie od 1. novembra 2009 do 31. decembra 2009

text:
               30.10.2009

               SK

               Úradný vestník Európskej únie

               L 283/57

      ROZHODNUTIE RADY

   z 29. októbra 2009,
   ktorým sa vymenúva generálny tajomník Rady Európskej únie a vysoký predstaviteľ pre spoločnú zahraničnú a bezpečnostnú politiku na obdobie od 1. novembra 2009 do 31. decembra 2009
   (2009/793/ES, Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 207 ods.2,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 121 ods.2,
   keďže:

               (1)

               Funkčné obdobie pána Javiera SOLANU MADARIAGU, generálneho tajomníka Rady Európskej únie a vysokého predstaviteľa pre spoločnú zahraničnú a bezpečnostnú politiku, skončí 31. októbra 2009 (1).

               (2)

               Toto funkčné obdobie by sa malo predĺžiť do 31. decembra 2009 alebo do dátumu nadobudnutia platnosti Lisabonskej zmluvy podľa toho, ktorý z týchto dátumov nastane skôr.

               (3)

               Pripomína sa, že v článku 6 Protokolu o prechodných ustanoveniach, ktorý sa Lisabonskou zmluvou pripojí k Zmluve o Európskej únii, k Zmluve o fungovaní Európskej únie a k Zmluve o založení Európskeho spoločenstva pre atómovú energiu sa ustanovuje, že funkčné obdobie generálneho tajomníka Rady a vysokého predstaviteľa pre spoločnú zahraničnú a bezpečnostnú politiku skončí nadobudnutím platnosti Lisabonskej zmluvy,

         ROZHODLA TAKTO:
   Článok 1
   Pán Javier SOLANA MADARIAGA sa týmto vymenúva za generálneho tajomníka Rady Európskej únie a vysokého predstaviteľa pre spoločnú zahraničnú a bezpečnostnú politiku na obdobie od 1. novembra 2009 do 31. decembra 2009 alebo do dátumu nadobudnutia platnosti Lisabonskej zmluvy podľa toho, ktorý z týchto dátumov nastane skôr.
   Článok 2
   Toto rozhodnutie oznámi pánovi Javierovi SOLANOVI MADARIAGOVI predseda Rady.
   Toto rozhodnutie sa uverejní v Úradnom vestníku Európskej únie.

      V Bruseli 29. októbra 2009

            Za Radu

            predseda

         C. BILDT

      (1)  Ú. v. EÚ L 277, 22.10.2009, s. 19.


title: Rozhodnutie Európskeho parlamentu z 5. mája 2010 o absolutóriu za plnenie rozpočtu Európskej agentúry pre riadenie operačnej spolupráce na vonkajších hraniciach členských štátov Európskej únie za rozpočtový rok 2008

text:
               25.9.2010

               SK

               Úradný vestník Európskej únie

               L 252/211

         ROZHODNUTIE EURÓPSKEHO PARLAMENTU
   z 5. mája 2010
   o absolutóriu za plnenie rozpočtu Európskej agentúry pre riadenie operačnej spolupráce na vonkajších hraniciach členských štátov Európskej únie za rozpočtový rok 2008
   (2010/548/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Európskej agentúry pre riadenie operačnej spolupráce na vonkajších hraniciach členských štátov Európskej únie za rozpočtový rok 2008,
   so zreteľom na správu Dvora audítorov o overení ročnej účtovnej závierky Európskej agentúry pre riadenie operačnej spolupráce na vonkajších hraniciach členských štátov za rozpočtový rok 2008 spolu s odpoveďami agentúry (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Rady (ES) č. 2007/2004 z 26. októbra 2004 o zriadení Európskej agentúry pre riadenie operačnej spolupráce na vonkajších hraniciach členských štátov Európskej únie (3), a najmä na jeho článok 30,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (4), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0085/2010),

               1.

               udeľuje výkonnému riaditeľovi Európskej agentúry pre riadenie operačnej spolupráce na vonkajších hraniciach členských štátov Európskej únie absolutórium za plnenie rozpočtu agentúry na rozpočtový rok 2008;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskej agentúry pre riadenie operačnej spolupráce na vonkajších hraniciach členských štátov Európskej únie, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 304, 15.12.2009, s. 38.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 349, 25.11.2004, s. 1.

      (4)  Ú. v. ES L 357, 31.12.2002, s. 72.
    ---documentbreak---

               25.9.2010

               SK

               Úradný vestník Európskej únie

               L 252/213

         UZNESENIE EURÓPSKEHO PARLAMENTU
   z 5. mája 2010
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej agentúry pre riadenie operačnej spolupráce na vonkajších hraniciach členských štátov Európskej únie za rozpočtový rok 2008
   EURÓPSKY PARLAMENT,
   so zreteľom na konečnú ročnú účtovnú závierku Európskej agentúry pre riadenie operačnej spolupráce na vonkajších hraniciach členských štátov Európskej únie za rozpočtový rok 2008,
   so zreteľom na správu Dvora audítorov o overení ročnej účtovnej závierky Európskej agentúry pre riadenie operačnej spolupráce na vonkajších hraniciach členských štátov za rozpočtový rok 2008 spolu s odpoveďami agentúry (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Rady (ES) č. 2007/2004 z 26. októbra 2004 o zriadení Európskej agentúry pre riadenie operačnej spolupráce na vonkajších hraniciach členských štátov Európskej únie (3), a najmä na jeho článok 30,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (4), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0085/2010),

               A.

               keďže Dvor audítorov vyhlásil, že získal primeranú istotu, že účtovná závierka za rozpočtový rok 2008 poskytuje spoľahlivé informácie a že príslušné transakcie sú zákonné a správne;

               B.

               keďže 23. apríla 2009 Európsky parlament udelil výkonnému riaditeľovi Európskej agentúry pre riadenie operačnej spolupráce na vonkajších hraniciach členských štátov Európskej únie absolutórium za plnenie rozpočtu agentúry za rozpočtový rok 2007 (5) a v uznesení, ktoré je súčasťou rozhodnutia o absolutóriu, Európsky parlament okrem iného:

                           —

                           vyjadril poľutovanie nad skutočnosťou, že Dvor audítorov vo svojej výročnej správe za rok 2007 zistil viaceré nedostatky, ktoré už uviedol vo svojej výročnej správe za rok 2006, najmä vysokú mieru prenosov a zrušení (približne 70 % disponibilných rozpočtových prostriedkov na rok 2007 sa nepoužilo),

                           —

                           konštatoval, že rozpočet agentúry na rok 2007 (42 100 000 EUR) sa viac ako zdvojnásobil v porovnaní s rokom 2006 (19 200 000 EUR),

                           —

                           vyzval agentúru, aby zlepšila svoje finančné hospodárenie, najmä pokiaľ ide o zvýšenie jej rozpočtu na rozpočtové roky 2007 a 2008;

               C.

               keďže rok 2008 bol tretí úplný rozpočtový rok fungovania agentúry;

               1.

               s potešením konštatuje, že Dvoru audítorov sa podarilo získať primeranú istotu, že ročná účtovná závierka agentúry za rozpočtový rok, ktorý sa skončil 31. decembra 2008, je zo všetkých významných hľadísk spoľahlivá a že príslušné transakcie sú ako celok zákonné a správne;

               2.

               poznamenáva, že rozpočet agentúry sa počas týchto troch posledných rokov podstatne zvýšil; berie na vedomie, že v rozpočtovom roku 2008 sa rozpočet zvýšil o 29 000 000 EUR, čo je takmer o 69 % viac v porovnaní s predchádzajúcim rokom, a v roku 2007 (42 100 000 EUR) sa už viac ako zdvojnásobil v porovnaní s rokom 2006 (19 200 000 EUR);

      Problémy opakujúce sa od rozpočtového roku 2006

               3.

               vyjadruje znepokojenie nad tým, že Dvor audítorov zistil viaceré nedostatky, ktoré už uviedol vo svojich výročných správach za rok 2006 a 2007; vyjadruje poľutovanie najmä nad:

                           —

                           vysokou mierou prenosov a zrušení (počas rozpočtového roku sa nepoužilo 49 % disponibilných rozpočtových prostriedkov na rok 2008, približne 69 % na rok 2007 a 55 % na rok 2006),

                           —

                           tým, že právne záväzky sa prijali skôr než príslušné rozpočtové záväzky,

                           —

                           tým, že podľa Dvora audítorov sa postupy prijímania do zamestnania nezhodujú s pravidlami, najmä pokiaľ ide o transparentnosť a nediskriminačný charakter uvedených postupov;

               4.

               berie na vedomie, že 30 300 000 EUR z rozpočtových prostriedkov na rozpočtový rok sa muselo preniesť do ďalšieho roka a 13 000 000 EUR z disponibilných rozpočtových prostriedkov bolo zrušených; zdôrazňuje tiež, že pokiaľ ide o záväzky na prevádzkové výdavky (hlava III), z prenesených rozpočtových prostriedkov vo výške 26 800 000 EUR sa 850 000 EUR týkalo uzatvorených operácií, ktorých viazanosť mala byť zrušená; v tejto súvislosti však berie na vedomie odpoveď agentúry, ktorá vyhlásila, že vykonala opravy konečnej ročnej účtovnej závierky, a ubezpečila, že prijme ďalšie opatrenia na posilnenie kontroly rozpočtových záväzkov;

               5.

               zdôrazňuje však, že vysoká miera prenosov a zrušení poukazuje na neschopnosť agentúry využiť takéto podstatné zvýšenie rozpočtu; kladie otázku, či aj keď agentúra dosiahla výrazný pokrok vo využívaní rozpočtových prostriedkov v roku 2009, nie je zodpovednejšie, aby sa rozpočtové orgány v budúcnosti zamerali viac na rozhodnutia o zvýšení rozpočtu agentúry a pritom zohľadnili čas potrebný na realizáciu nových činností; preto žiada agentúru, aby mu poskytla viac podrobností o uskutočniteľnosti budúcich záväzkov;

               6.

               považuje tiež za potrebné, aby agentúra zaviedla:

                           —

                           účinný systém plánovania a kontroly stanovených zmluvných lehôt,

                           —

                           postup hodnotenia rizík týkajúcich sa jej činností, ktorý by mal následne umožniť ich dôsledné monitorovanie,

                           —

                           systém diferencovaných rozpočtových prostriedkov v budúcich rozpočtoch, ktorý sa bude týkať dotácií, s cieľom vyhnúť sa zrušeniam v budúcich rozpočtových rokoch;

               7.

               vyjadruje znepokojenie nad skutočnosťou, že Dvor audítorov vo svojich pripomienkach kritizuje agentúru za to, že poskytla viac ako 17 000 000 EUR na základe jednostranných rozhodnutí o pridelení dotácií, ktoré podpísala iba agentúra, hoci v pravidlách platných pre agentúry nie je tento druh nástrojov stanovený; vyhlasuje, že je tiež znepokojený tvrdením Dvora audítorov, že agentúra často podpisovala rozhodnutia o činnostiach, ktoré už prebiehali alebo boli dokonca ukončené; berie však na vedomie odpoveď agentúry, ktorá ubezpečuje, že so všetkými orgánmi hraničnej kontroly, ktoré sa budú podieľať na spoločných operáciách koordinovaných agentúrou, sa už podpísali nové rámcové dohody;

               8.

               vyjadruje znepokojenie nad opätovným zistením Dvora audítorov, že právne záväzky boli prijaté skôr než príslušné rozpočtové záväzky; okrem toho poznamenáva, že na konci rozpočtového roku 2008 sa do registra výnimiek zaúčtovalo 49 následných záväzkov (v celkovej hodnote viac ako 1 000 000 EUR); zdôrazňuje tiež, že aj keď agentúra ubezpečila, že v máji 2009 sa počet výnimiek znížil o 50 % v porovnaní s rovnakým obdobím v predchádzajúcom roku, vysoký počet výnimiek svedčí o pretrvávajúcom probléme v systéme záväzkov agentúry; preto žiada agentúru, aby sa účinnejším spôsobom zaviazala na úplné vyriešenie tohto problému;

               9.

               oceňuje, že agentúra stanovila politiku v oblasti hotovostných operácií;

               10.

               berie na vedomie, že v roku 2008 agentúra vykázala výnosy z úrokov vo výške 474 116,65 EUR; na základe ročnej závierky a výšky úrokov usudzuje, že agentúra trvalo disponuje vysokými hotovostnými zostatkami; berie na vedomie, že k 31. decembru 2008 bol hotovostný zostatok agentúry vo výške 28 604 623,67 EUR; žiada Komisiu, aby preskúmala, akým spôsobom by sa dalo zamerať hospodárenie s hotovostnými prostriedkami na potreby v súlade s článkom 15 ods. 5 nariadenia (ES, Euratom) č. 2343/2002 s cieľom plne uplatniť túto zásadu a aká zmena koncepcie by bola potrebná na to, aby agentúra dlhodobo držala čo najnižšie hotovostné zostatky;

               11.

               vyzýva agentúru, aby čo najlepšie vykonávala svoje funkcie a aby naďalej zlepšovala svoje finančné hospodárenie, najmä pokiaľ ide o zvýšenie jej rozpočtu v rokoch 2009 a 2010;

      Ľudské zdroje

               12.

               so znepokojením poznamenáva, že Dvor audítorov opäť uviedol, že postupy prijímania do zamestnania sa neriadia pravidlami a nezaručujú transparentnosť a nediskrimináciu medzi kandidátmi;

      Výkonnosť

               13.

               poznamenáva, že v júni 2009 správna rada agentúry schválila viacročný plán na roky 2010 – 2013, aj keď to nemá stanovené vo svojich základných pravidlách; zdôrazňuje význam tohto viacročného plánu, ktorý umožní agentúre lepšie plánovať svoje činnosti a vyhodnocovať s nimi spojené riziká; žiada však agentúru, aby urýchlene vytvorila jasné prepojenie medzi pracovným programom a finančnými odhadmi;

               14.

               nabáda riaditeľa, aby správnej rade predložil údaje o dôsledkoch operácií;

               15.

               žiada agentúru, aby v tabuľke, ktorá bude tvoriť prílohu k ďalšej správe Dvora audítorov, uviedla porovnanie výsledkov dosiahnutých v priebehu skúmaného roka, za ktorý sa udeľuje absolutórium, a výsledkov dosiahnutých v predchádzajúcom rozpočtovom roku s cieľom umožniť orgánu udeľujúcemu absolutórium lepšie medziročné zhodnotenie výkonnosti agentúry;

               16.

               poznamenáva, že v nadchádzajúcich rokoch by sa absolutórium za plnenie rozpočtu agentúry malo viac zakladať na hodnotení práce agentúry počas celého roka;

      Transparentnosť

               17.

               poznamenáva, že agentúra neuverejnila informáciu o správnej rade na svojej internetovej stránke; preto odporúča, aby sa v záujme zvýšenia transparentnosti zoznam členov správnej rady uverejnil na internetovej stránke agentúry spolu s kompletnými kontaktnými údajmi všetkých členov správnej rady;

      Spolupráca s členskými štátmi

               18.

               poznamenáva, že využívanie a zostavovanie rozpočtu sčasti závisí od účasti členských štátov; nabáda agentúru, aby posilnila svoj dialóg s členskými štátmi s cieľom zvýšiť ich účasť;

               19.

               žiada agentúru, aby zlepšila svoje finančné hospodárenie týkajúce sa vrátenia nákladov členských štátov tým, že spolu s členskými štátmi určí príčiny problému, aby ho mohli spoločne primerane riešiť;

      Vnútorný audit

               20.

               uznáva, že z 23 odporúčaní z prvého auditu, ktorý vykonal útvar vnútorného auditu (IAS) v roku 2007, boli 4 odporúčania primerane a účinne splnené, 15 z nich sa práve realizuje a 4 sa ešte nezačali realizovať; zdôrazňuje, že odporúčania, ktoré sa považujú za „veľmi dôležité“, sa týkajú doplnenia opisu náplne práce a stanovenia cieľov pre úradníkov, posilnenia bezpečnosti, zlepšenia evidencie pošty, posilnenia procesov riadenia grantov a zabezpečenia dodržiavania rozpočtových pravidiel;

               21.

               oceňuje, že na konci roka 2008 agentúra prijala koordinátora vnútornej kontroly/manažéra kvality; zdôrazňuje, že toto nové pracovné miesto pomôže agentúre zabezpečiť štruktúrovanejší, disciplinovanejší a koherentnejší prístup k uplatňovaniu odporúčaní IAS;

               22.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 5. mája 2010 (6) o výkonnosti, finančnom hospodárení a kontrole agentúr.

      (1)  Ú. v. EÚ C 304, 15.12.2009, s. 38.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 349, 25.11.2004, s. 1.

      (4)  Ú. v. ES L 357, 31.12.2002, s. 72.

      (5)  Ú. v. EÚ L 255, 26.9.2009, s. 126.

      (6)  Prijaté texty, P7_TA(2010)0139 (pozri stranu 241 tohto úradného vestníka).


title: 2007/650/ES: Rozhodnutie Rady z  1. októbra 2007 , ktorým sa vymenúva rakúska členka Výboru regiónov

text:
               9.10.2007

               SK

               Úradný vestník Európskej únie

               L 262/28

      ROZHODNUTIE RADY

   z 1. októbra 2007,
   ktorým sa vymenúva rakúska členka Výboru regiónov
   (2007/650/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh rakúskej vlády,
   keďže:

               (1)

               Rada 24. januára 2006 prijala rozhodnutie 2006/116/ES (1), ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010.

               (2)

               V dôsledku skončenia funkčného obdobia pána Seppa RIEDERA sa uvoľnilo jedno miesto člena,

         ROZHODLA TAKTO:
   Článok 1
   Za členku Výboru regiónov sa na zvyšný čas funkčného obdobia, ktoré trvá do 25. januára 2010, vymenúva pani Renate BRAUNER, Vizebürgermeisterin der Stadt Wien und stellvertretende Landeshauptfrau, ako náhrada za pána Seppa RIEDERA.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 1. októbra 2007

            Za Radu

            predseda

         M. LINO

      (1)  Ú. v. EÚ L 56, 25.2.2006, s. 75.


               15.10.2011

               SK

               Úradný vestník Európskej únie

               C 304/7

         Rozhodnutie vysokej predstaviteľky Únie pre zahraničné veci a bezpečnostnú politiku
   z 15. júna 2011
   o bezpečnostných pravidlách Európskej služby pre vonkajšiu činnosť
   2011/C 304/05
   VYSOKÁ PREDSTAVITEĽKA,
   so zreteľom na rozhodnutie Rady 2010/427/EÚ o organizácii a fungovaní Európskej služby pre vonkajšiu činnosť (ESVČ), a najmä na jeho článok 10,
   so zreteľom na stanovisko výboru uvedeného v článku 10 ods. 1 uvedeného rozhodnutia Rady,
   keďže:

               (1)

               ESVČ, ktorá je funkčne autonómnym orgánom Európskej únie, by mala mať bezpečnostné pravidlá v súlade s článkom 10 ods. 1 rozhodnutia Rady 2010/427/EÚ.

               (2)

               Vysoká predstaviteľka by mala prijať rozhodnutie o bezpečnostných pravidlách pre ESVČ, ktoré zahŕňajú všetky aspekty bezpečnosti tak, aby ESVČ mohla účinne riadiť riziká týkajúce sa jej personálu, fyzického majetku a informácií a plniť svoju povinnosť starostlivosti v tejto oblasti.

               (3)

               Bezpečnostné pravidlá ESVČ by mali pomôcť dosiahnuť väčšmi zosúladený komplexný všeobecný rámec v rámci Európskej únie na ochranu utajovaných skutočností, pričom by mali vychádzať z bezpečnostných nariadení Rady a bezpečnostných predpisov Komisie.

               (4)

               Predovšetkým by sa mala pre personál ESVČ, fyzický majetok a informácie zaistiť úroveň ochrany v súlade s najlepšou praxou v Rade, Európskej komisii, v členských štátoch, prípadne v relevantných medzinárodných organizáciách.

               (5)

               Hlavné zásady a minimálne normy pre ochranu utajovaných skutočností, ktoré sa budú uplatňovať v ESVČ, by mali byť rovnocenné s tými, ktoré platia v Rade a Európskej komisii.

               (6)

               Je potrebné ustanoviť organizáciu bezpečnosti v ESVČ a rozdeliť úlohy v oblasti bezpečnosti v rámci štruktúry ESVČ.

               (7)

               Vysoká predstaviteľka by mala prijať všetky potrebné opatrenia nevyhnutné na vykonávanie týchto nariadení s podporou členských štátov, generálneho sekretariátu Rady a Európskej komisie.

               (8)

               Vysoká predstaviteľka by mala podľa potreby využiť relevantné odborné poznatky, ktorými disponujú členské štáty, generálny sekretariát Rady a Európska komisia, vrátane vybudovania vhodnej bezpečnostnej štruktúry,

         PRIJALA TOTO ROZHODNUTIE:
   Článok 1
   Účel a rozsah pôsobnosti
   1.   Týmto rozhodnutím sa ustanovujú pravidlá bezpečnosti a ochrany Európskej služby pre vonkajšiu činnosť (ďalej len „bezpečnostné pravidlá ESVČ“). Rozhodnutie stanovuje všeobecný regulačný rámec pre účinné riadenie rizík týkajúcich sa personálu, fyzického majetku a informácií a pre plnenie povinnosti starostlivosti ESVČ v tejto oblasti.
   2.   Bezpečnostné pravidlá sa vzťahujú na všetok personál ESVČ (t. j. úradníkov a ostatných zamestnancov, vyslaných národných expertov a miestnych zamestnancov) a na všetok personál v delegáciách Únie bez ohľadu na ich administratívny štatút alebo pôvod (ďalej len „personál“).
   3.   Vysoká predstaviteľka prijme všetky opatrenia nevyhnutné na uplatňovanie týchto pravidiel v rámci ESVČ a na vybudovanie potrebných kapacít pokrývajúcich všetky bezpečnostné aspekty s podporou príslušných útvarov členských štátov, generálneho sekretariátu Rady a Komisie.
   4.   Od nadobudnutia účinnosti tohto rozhodnutia možno využiť v prípade potreby prechodné úpravy formou dohôd na úrovni útvarov s príslušnými útvarmi generálneho sekretariátu Rady a Komisie.
   5.   Vysoká predstaviteľka priebežne prehodnocuje tieto bezpečnostné pravidlá. Vysoká predstaviteľka zabezpečí celkovú jednotnosť pri uplatňovaní tohto rozhodnutia
   6.   V prípade potreby vysoká predstaviteľka na základe odporúčania výboru uvedeného v článku 9 ods. 6 schvaľuje bezpečnostné politiky, ktorými sa ustanovujú opatrenia na vykonávanie tohto rozhodnutia. Tento výbor môže na svojej úrovni odsúhlasiť bezpečnostné usmernenia na doplnenie alebo podporu tohto rozhodnutia.
   7.   Pri vykonávaní odseku 6 výbor plne zohľadňuje bezpečnostné politiky a usmernenia platné v Rade a Európskej komisii s cieľom zachovať súlad medzi príslušnými bezpečnostnými opatreniami v ESVČ, Rade a Komisii.
   Článok 2
   Riadenie bezpečnostných rizík
   1.   Na určenie svojich potrieb v oblasti ochrany bezpečnosti uplatňuje ESVČ metodiku komplexného posudzovania bezpečnostných rizík v konzultácii s Bezpečnostným úradom Generálneho sekretariátu Rady a Riaditeľstvom Európskej komisie pre bezpečnosť. Uplatňovanie tejto metodiky v ESVČ sa konzultuje s výborom uvedeným v článku 9 ods. 6.
   2.   Riadenie rizík týkajúcich sa personálu, fyzického majetku a informácií sa uskutočňuje ako proces. Tento proces sa zameriava na určenie známych bezpečnostných rizík, stanovenie bezpečnostných opatrení na zníženie týchto rizík na prijateľnú úroveň a na uplatňovanie týchto opatrení v súlade s koncepciou hĺbkovej ochrany. Účinnosť týchto opatrení sa neustále vyhodnocuje.
   3.   Funkcie, zodpovednosť a úlohy stanovené v tomto rozhodnutí nemajú vplyv na zodpovednosť jednotlivých členov personálu ESVČ správať sa rozumne a rozvážne, pokiaľ ide o ich vlastnú bezpečnosť a ochranu, ani na požiadavku dodržiavať všetky platné bezpečnostné pravidlá, predpisy, postupy a pokyny.
   4.   ESVČ prijme všetky primerané opatrenia na zabezpečenie bezpečnosti a ochrany personálu, fyzického majetku a informácií a na predchádzanie predvídateľným škodám na nich v zmysle článku 1 ods. 3.
   5.   Bezpečnostné opatrenia ESVČ na ochranu utajovaných skutočností EÚ počas celého ich životného cyklu zodpovedajú najmä ich stupňu utajenia, forme a množstvu informácií alebo materiálov, miestu a konštrukcii objektov, v ktorých sa utajované skutočnosti uchovávajú, ako aj úrovni ohrozenia vrátane lokálne posúdenej úrovni ohrozenia zlovoľnou a/alebo trestnou činnosťou vrátane špionáže, sabotáže a terorizmu.
   Článok 3
   Ochrana informácií
   1.   Vysoká predstaviteľka po konzultácii s výborom uvedeným v článku 10 ods. 1 rozhodnutia Rady 2010/427/EÚ o organizácii a fungovaní Európskej služby pre vonkajšiu činnosť rozhodne o pravidlách na ochranu utajovaných skutočností rovnocenných s pravidlami uvedenými v rozhodnutí Rady 2011/292/EÚ o bezpečnostných predpisoch na ochranu utajovaných skutočností EÚ (1). Do prijatia týchto pravidiel ESVČ primerane uplatňuje uvedené bezpečnostné pravidlá Rady. V zmysle článku 1 ods. 3 vysoká predstaviteľka prijme všetky potrebné opatrenia na uplatňovanie týchto pravidiel v rámci ESVČ.
   2.   Ak členské štáty poskytnú štruktúram alebo sieťam ESVČ utajované skutočnosti, ktoré sú označené národným označením stupňa utajenia, ESVČ ochraňuje tieto informácie v súlade s požiadavkami uplatňovanými na utajované skutočnosti EÚ s rovnocenným stupňom utajenia stanoveným podľa platných pravidiel v zmysle článku 3 ods. 1.
   3.   Vzhľadom na ochranu citlivých neutajovaných skutočností musia byť bezpečnostné opatrenia v rámci ESVČ úmerné čo do citlivosti a/alebo účinku ich nepovoleného vyzradenia na záujmy EÚ.
   Článok 4
   Fyzická bezpečnosť
   1.   Vo všetkých objektoch, budovách, kanceláriách, miestnostiach a iných priestoroch ESVČ, ako aj v priestoroch, v ktorých sú umiestnené komunikačné a informačné systémy narábajúce s utajovanými skutočnosťami, sa zavedú primerané opatrenia fyzickej bezpečnosti vrátane opatrení na kontrolu prístupu. Tieto opatrenia sa musia zohľadniť pri projektovaní a plánovaní dispozície budov.
   2.   V prípade potreby sa zavedú opatrenia na zaistenie fyzickej bezpečnosti na ochranu personálu a osôb od nich závislých.
   3.   Opatrenia uvedené v odsekoch 1 a 2 musia byť úmerné predpokladanému riziku pre personál a návštevníkov, fyzický majetok a informácie.
   4.   Priestory v rámci ESVČ, v ktorých sa uchovávajú utajované skutočnosti zaradené do stupňa utajenia CONFIDENTIEL UE/EU CONFIDENTIAL alebo vyššie, musia byť zariadené ako zabezpečené priestory v súlade s pravidlami podľa článku 3 ods. 1 a musí ich schváliť príslušný bezpečnostný orgán v rámci ESVČ.
   Článok 5
   Previerka personálnej bezpečnosti
   1.   Pre prístup k utajovaným skutočnostiam a postupy týkajúce sa previerky personálnej bezpečnosti sú smerodajné požiadavky stanovené v pravidlách podľa článku 3 ods. 1.
   2.   Všetci členovia personálu, ktorí môžu potrebovať na plnenie svojich úloh prístup k utajovaným skutočnostiam so stupňom utajenia CONFIDENTIEL UE/EU CONFIDENTIAL alebo vyšším či rovnocenným, musia byť pred udelením prístupu k takýmto utajovaným skutočnostiam EÚ bezpečnostne preverení pre príslušný stupeň. Miestnym zamestnancom sa však prístup k utajovaným skutočnostiam EÚ neposkytuje, s výnimkou prípadov spĺňajúcich podmienky uvedené v pravidlách podľa článku 3 ods. 1.
   3.   Postupy previerky personálnej bezpečnosti pre personál ESVČ sa musia ustanoviť v pravidlách podľa článku 3 ods. 1. Týmito postupmi sa musí zabezpečiť úroveň bezpečnosti rovnocenná s úrovňou bezpečnosti uplatňovanou v Európskej komisii a na Generálnom sekretariáte Rady.
   Článok 6
   Bezpečnosť komunikačných a informačných systémov
   1.   ESVČ chráni informácie spracúvané v komunikačných a informačných systémoch (ďalej len „CIS“) proti ohrozeniu ich dôvernosti, integrity, dostupnosti, hodnovernosti a nespochybniteľnosti.
   2.   Všetky CIS spracúvajúce utajované skutočnosti podliehajú certifikácii. ESVČ uplatňuje systém riadenia bezpečnostného certifikačného postupu na základe konzultácie s Generálnym sekretariátom Rady a Európskou komisiou.
   3.   Pokiaľ sa ochrana utajovaných skutočností EÚ zabezpečuje kryptografickými produktmi, tieto produkty schvaľuje kryptografický schvaľovací orgán ESVČ na základe odporúčania výboru uvedeného v článku 10 ods. 1 rozhodnutia Rady 2010/427/EÚ o organizácii a fungovaní ESVČ, v súlade s článkom 10 rozhodnutia Rady 2011/292/EÚ o bezpečnostných predpisoch na ochranu utajovaných skutočností EÚ.
   4.   Vysoká predstaviteľka v zmysle článku 3 ods. 1 zriadi v potrebnom rozsahu tieto funkcie v oblasti informačnej bezpečnosti:

               a)

               orgán pre informačnú bezpečnosť;

               b)

               orgán pre TEMPEST;

               c)

               kryptografický schvaľovací orgán (CAA);

               d)

               kryptografický distribučný orgán.

         5.   Pre každý systém ustanoví vysoká predstaviteľka v súlade s článkom 3 ods. 1 tieto funkcie:

               a)

               orgán bezpečnostnej certifikácie;

               b)

               operačný orgán pre informačnú bezpečnosť.

         Článok 7
   Informovanosť a odborná príprava v oblasti bezpečnosti
   1.   Vysoká predstaviteľka zabezpečí, aby sa vypracovali a realizovali vhodné informačné a školiace programy pre ESVČ a aby personál, prípadne aj osoby od nich závislé, absolvovali informačné stretnutia a odbornú prípravu zodpovedajúce rizikám v mieste ich bydliska.
   2.   Všetok personál musí byť pred udelením prístupu k utajovaným skutočnostiam EÚ a pravidelne po ňom poučený o povinnostiach chrániť utajované skutočnosti EÚ súlade s pravidlami v zmysle článku 3 ods. 1 a akceptovať tieto povinnosti.
   Článok 8
   Narušenie bezpečnosti a únik utajovaných skutočností
   1.   Akékoľvek narušenie alebo podozrenie z narušenia bezpečnosti sa musí okamžite hlásiť Riaditeľstvu ESVČ pre bezpečnosť, ktoré informuje príslušné orgány Komisie, Generálny sekretariát Rady alebo podľa potreby členské štáty.
   2.   Ak je známe, alebo ak existuje dôvodné podozrenie, že došlo k úniku alebo strate utajovaných skutočností, Riaditeľstvo ESVČ pre bezpečnosť informuje Riaditeľstvo Komisie pre bezpečnosť, Generálny sekretariát Rady alebo podľa potreby členský štát a prijme všetky potrebné opatrenia v súlade s pravidlami v zmysle článku 3 ods. 1.
   3.   Každý člen personálu, ktorý je zodpovedný za porušenie bezpečnostných predpisov ustanovených v tomto rozhodnutí, môže byť disciplinárne stíhaný podľa príslušných pravidiel a predpisov. Každá osoba, ktorá je zodpovedná za únik alebo stratu utajovaných skutočností, podlieha disciplinárnemu a/alebo súdnemu konaniu podľa príslušných zákonov, pravidiel a iných právnych predpisov.
   Článok 9
   Organizácia bezpečnosti v rámci ESVČ
   1.   Vysoká predstaviteľka je zároveň bezpečnostným orgánom ESVČ. V tejto funkcii vysoká predstaviteľka predovšetkým zabezpečuje, aby:

               a)

               bezpečnostné opatrenia boli v potrebnej miere koordinované s príslušnými orgánmi členských štátov, Generálnym sekretariátom Rady a Európskou komisiou a podľa potreby aj s tretími krajinami alebo medzinárodnými organizáciami vo všetkých bezpečnostných otázkach dôležitých pre činnosť ESVČ vrátane charakteru hrozieb pre bezpečnosť personálu, fyzického majetku a informácií a prostriedkov ochrany proti nim;

               b)

               bezpečnostné aspekty boli plne zohľadňované od začiatku vykonávania všetkých činností ESVČ;

               c)

               personálu ESVČ boli vydané certifikáty o previerke personálnej bezpečnosti v zmysle článku 5 ods. 2 skôr, ako im bude možné udeliť prístup k utajovaným skutočnostiam so stupňom utajenia CONFIDENTIEL UE/EU CONFIDENTIAL alebo vyšším, či rovnocenným;

               d)

               v rámci ESVČ bol zriadený evidenčný systém na bezpečnostné účely, ktorým sa zabezpečí, aby sa s utajovanými skutočnosťami zaobchádzalo v súlade s pravidlami podľa článku 3 ods. 1 a aby sa evidovali všetky utajované skutočnosti, ktoré ESVČ sprístupnila tretím krajinám a medzinárodným organizáciám, ako aj všetky utajované skutočnosti, ktoré boli prijaté od tretích krajín a medzinárodných organizácií;

               e)

               boli vykonávané bezpečnostné inšpekcie uvedené v článku 11;

               f)

               v prípade každého skutočného narušenia bezpečnosti či súvisiaceho podozrenia vrátane úniku alebo straty utajovaných skutočností, ktoré ESVČ uchováva alebo ktorých je pôvodcom, sa viedlo vyšetrovanie, a aby príslušné bezpečnostné orgány boli požiadané o spoluprácu pri takomto vyšetrovaní;

               g)

               v záujme včasnej a účinnej reakcie na prípady bezpečnostných incidentov boli vypracované vhodné plány a mechanizmy na riešenie prípadov narušenia bezpečnosti a ich následkov.

               h)

               v prípade zlyhania personálu boli prijaté primerané opatrenia, ktorými sa zabezpečí dodržiavanie tohto rozhodnutia.

         2.   Vysoká predstaviteľka môže podľa potreby pristúpiť k administratívnym úpravám, najmä pokiaľ ide o výmenu utajovaných skutočností s tretími krajinami alebo medzinárodnými organizáciami bez toho, aby bol dotknutý článok 218 ods. 3 Zmluvy o fungovaní Európskej únie. Predtým než pristúpi k takémuto kroku, konzultuje s výborom uvedeným v článku 9 ods. 6.
   3.   Výkonný generálny tajomník zabezpečí, aby boli zavedené primerané fyzické a organizačné opatrenia v záujme ochrany a bezpečnosti personálu a návštevníkov, fyzického majetku a informácií vo všetkých objektoch ESVČ. Výkonnému generálnemu tajomníkovi pomáha pri plnení tejto úlohy generálny riaditeľ pre administratívu a Riaditeľstvo ESVČ pre bezpečnosť.
   4.   ESVČ má zriadené Riaditeľstvo pre bezpečnosť, ktoré zodpovedá za organizáciu všetkých bezpečnostných záležitostí v rámci ESVČ a ktoré podlieha a podľa potreby podáva správy vysokej predstaviteľke v súlade so svojim mandátom. V súlade s článkom 10 ods. 3 rozhodnutia Rady 2010/427/EÚ o organizácií a fungovaní ESVČ, Riaditeľstvu pre bezpečnosť pomáhajú príslušné útvary členských štátov.
   5.   Vedúci každej delegácie Únie zodpovedá za vykonávanie všetkých opatrení týkajúcich sa bezpečnosti delegácie a riadi ochranu a bezpečnosť personálu a návštevníkov delegácie, jej fyzického majetku a informácií. Pri plnení týchto úloh mu pomáha Riaditeľstvo ESVČ pre bezpečnosť, personál delegácie plniaci úlohy a funkcie v tomto smere, ako aj špecializovaný bezpečnostný personál rozmiestňovaný podľa potreby.
   6.   Týmto sa zriaďuje Bezpečnostný výbor. Vysoká predstaviteľka prihliada na rady Bezpečnostného výboru, ktorý skúma a posudzuje všetky bezpečnostné otázky v rozsahu pôsobnosti tohto rozhodnutia a podľa potreby vydáva príslušné odporúčania. Bezpečnostný výbor pozostáva z kvalifikovaných bezpečnostných expertov jednotlivých členských štátov, Generálneho sekretariátu Rady a Riaditeľstva Európskej komisie pre bezpečnosť. Na čele výboru je vysoká predstaviteľka alebo vymenovaný delegát a výbor zasadá podľa pokynov vysokej predstaviteľky alebo na žiadosť ktoréhokoľvek zo svojich členov. Bezpečnostný výbor organizuje svoju činnosť tak, aby mohol poskytovať odporúčania ku ktorejkoľvek konkrétnej oblasti bezpečnosti v rámci rozsahu pôsobnosti tohto rozhodnutia.
   7.   Vedenie Riaditeľstva ESVČ pre bezpečnosť pravidelne zasadá a kedykoľvek v prípade potreby konzultuje otázky spoločného záujmu s bezpečnostným riaditeľom Generálneho sekretariátu Rady a riaditeľom Riaditeľstva Európskej komisie pre bezpečnosť.
   Článok 10
   Bezpečnosť misií SBOP a osobitných zástupcov EÚ
   Zodpovednosť jednotlivých vedúcich misií alebo osobitných zástupcov EÚ (OZEÚ) v oblasti bezpečnosti misie alebo tímu je vymedzená v rozhodnutí Rady o zriadení misie alebo vymenovaní OZEÚ. Každému vedúcemu misie alebo OZEÚ môže pomáhať Riaditeľstvo ESVČ pre bezpečnosť pri zaistení toho, aby politika, ktorú Rada schválila v oblasti bezpečnosti personálu rozmiestneného mimo EÚ na zabezpečenie operačnej schopnosti podľa hlavy V kapitoly 2 Zmluvy o Európskej únii, sa riadne vykonávala. Na tento účel sa zriadia vhodné styčné mechanizmy.
   Článok 11
   Bezpečnostné inšpekcie
   1.   Vysoká predstaviteľka zabezpečí, aby sa vykonávali bezpečnostné inšpekcie na overenie dodržiavania bezpečnostných pravidiel a predpisov na ochranu personálu, fyzického majetku a informácií v rámci ESVČ a v rámci misií zriadených podľa hlavy V kapitoly 2 ZEÚ.
   2.   ESVČ môže podľa potreby využiť príslušné odborné poznatky členských štátov, na Generálneho sekretariátu Rady a Európskej komisie.
   3.   Vysoká predstaviteľka prijme ročný plán bezpečnostných inšpekcií.
   Článok 12
   Plánovanie kontinuity činnosti
   Riaditeľstvo ESVČ pre bezpečnosť pomáha výkonnému generálnemu tajomníkovi pri riešení aspektov bezpečnosti súvisiacich s činnosťou ESVČ v rámci celkového plánovania kontinuity činnosti ESVČ.
   Článok 13
   Nadobudnutie účinnosti
   Toto rozhodnutie nadobúda účinnosť dňom jeho podpisu.

      V Bruseli 15. júna 2011

            Vysoká predstaviteľka

         C. ASHTON

      (1)  Rozhodnutie Rady 2011/292/EÚ z 31. marca 2011 o bezpečnostných predpisoch na ochranu utajovaných skutočností EÚ (Ú. v. EÚ L 141, 27.5.2011, s. 17).


title: 2004/864/ES: Rozhodnutie Komisie zo 16. decembra 2004, ktorým sa mení a dopĺňa rozhodnutie Komisie 1999/478/ES zo 14. júla 1999 o obnovení Poradného výboru pre rybné hospodárstvo a akvakultúru

text:
               17.12.2004

               SK

               Úradný vestník Európskej únie

               L 370/91

      ROZHODNUTIE KOMISIE

   zo 16. decembra 2004,
   ktorým sa mení a dopĺňa rozhodnutie Komisie 1999/478/ES zo 14. júla 1999 o obnovení Poradného výboru pre rybné hospodárstvo a akvakultúru
   (2004/864/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   keďže:

               (1)

               Pre Komisiu je dôležité, aby získala stanoviská záujmových skupín na otázky vyvolané zavedením spoločnej politiky v oblasti rybného hospodárstva (SPRH). Poradný výbor v oblasti rybolovu (PVR) bol zriadený rozhodnutím Komisie 71/128/EHS (1), ktoré bolo nahradené rozhodnutím Komisie 1999/478/ES zo 14. júla 1999 o obnovení Poradného výboru pre rybné hospodárstvo a akvakultúru (PVRH) (2). Zloženie PVRH je definované v článku 3 rozhodnutia Komisie 1999/478/ES.

               (2)

               Rozhodnutie Komisie 1999/478/ES zriaďuje štyri pracovné skupiny, ktoré pripravujú stanoviská výboru. Pracovná skupina č. 2 je zodpovedná za akvakultúru.

               (3)

               Vzhľadom na rýchly rozvoj európskej akvakultúry v posledných rokoch je vhodné, aby záujmy tejto oblasti boli v PVRH lepšie zastúpené. Z tohto dôvodu je potrebné rozšíriť zloženie výboru a začleniť tu aj podpredsedu pracovnej skupiny č. 2. Rozhodnutie Komisie 1999/478/ES by sa preto malo zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   Článok 3 rozhodnutia Komisie (ES) č. 478/1999 sa mení a dopĺňa takto:

               a)

               Prvá veta sa nahrádza takto:
               „Výbor sa skladá z 21 členov, ďalej len ‚členovia’.“;

               b)

               Odsek 2 sa nahrádza takto:
               „2.   Vo výbore zasadajú takisto: predseda a podpredseda Výboru pre odvetvový dialóg v oblasti rybného hospodárstva, predsedovia a podpredsedovia pracovných skupín 1, 2, 3 a 4 uvedených v článku 7.“

         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      V Bruseli 16. decembra 2004

            Za Komisiu

         Joe BORG

            člen Komisie

      (1)  Ú. v. ES L 68, 22.3.1971, s. 18.

      (2)  Ú. v. ES L 187, 20.7.1999, s. 70.